CHOW คาดโรงไฟฟ้าในญี่ปุ่นกำลังผลิต 11 MW เริ่ม COD พ.ย.นี้
CHOW คาดโรงไฟฟ้าพลังงานแสงอาทิตย์ประเทศญี่ปุ่น (ระยะที่ 2) กำลังการผลิตรวม 15 เมกะวัตต์ เริ่ม COD พ.ย.นี้ โดยเผยล่าสุดอยู่ระหว่างดำเนินการทดสอบการเดินเครื่องผลิตไฟฟ้าและอุปกรณ์
18 พ.ย. 2558

บริษัท เชาว์ สตีล อินดัสทรี จำกัด (มหาชน) หรือ CHOW ระบุว่า ตามที่บริษัทอนุมัติลงทุนโครงการโรงไฟฟ้าพลังงานแสงอาทิตย์ประเทศญี่ปุ่น (ระยะที่ 2) กำลังการผลิตรวม 15 เมกะวัตต์ ผ่านบริษัทย่อยนั้น
ทั้งนี้ บริษัทระบุว่าขณะนี้บริษัทอยู่ระหว่างดำเนินการทดสอบการเดินเครื่องผลิตไฟฟ้าและอุปกรณ์ที่สำคัญต่างๆ จำนวน 1 โครงการ ขนาดกำลังการผลิต 11 เมกะวัตต์ (DC) เพื่อให้มั่นใจว่าคุณภาพของอุปกรณ์และระบบต่างๆ อยู่ในระดับมาตรฐานสากลและมีความพร้อมทางด้านประสิทธิภาพการผลิตกระแสไฟฟ้า
โดยบริษัทคาดการณ์ว่าจะสามารถเริ่มจำหน่ายไฟฟ้าเชิงพาณิชย์ (COD) ได้ภายในเดือนพฤศจิกายน 2558 ซึ่งจะทำให้บริษัทฯ มีโครงการโรงไฟฟ้าพลังงานแสงอาทิตย์ที่จำหน่ายไฟฟ้าเชิงพาณิชย์และรับรู้รายได้แล้วนั้นรวม 23 เมกะวัตต์ 

